google/wiki40b huggingface dataset:
Doncaster Rovers Belles LFC

Doncaster Rovers Belles Ladies F.C. (stiftet 1969) er et engelsk kvinnelag i fotball som vant den første sesongen av FA Women's Premier League i 1991–92, noe de gjentok i 1993–94.   De vant også Women's FA cup i 1993, noe de også hadde gjort i 1983, 1987, 1988, 1990 og 1992.  
Laget holder til i byen Doncaster i midtre England og spiller kampene på Keepmoat Stadium som også brukes av herrelaget Doncaster Rovers FC (stiftet 1879).  Laget het Doncaster Belles frem til 2003 da de ble slått sammen med herreklubben.
De var i 2011 ett av 8 lag i det nystartede FA Women's Super League, der de fra 2014 spilte i 2. divisjon (FA WSL 2) og nesten rykket opp i 2014 og 2015.  Spilleren Courtney Sweetman-Kirk ble toppskårer for divisjonen i 2015.
Slovenia under EM i svømmesport 2016

Slovenia deltok i EM i svømmesport 2016 i London i Storbritannia fra 9. til 22. mai 2016.
Niklas Bäckström

Karriere

Bäckström var tredjekeeper for Team Finland i OL 2006, men spilte ingen kamper. I den finske SM-liiga har han spilt for klubbene HIFK, SaiPa og Kärpät. Bäckström ledet Kärpät til to strake serietitler i 2004 og 2005. Bäckström signerte en ettårskontrakt med Minnesota Wild 1. juni 2006.
I starten av 2006/07-sesongen, var Bäckström reserve for den startende keeperen, Manny Fernandez. Fernandez fikk en kneskade midt i sesongen, og da ble Bäckström førstekeeper. Bäckström grep sjansen og storspilte resten av sesongen, og avsluttet på førsteplass med både færrest mål imot og høyeste redningsprosent, og kom likt med Dwayne Rolosons lagrekord med å holde nullen fem ganger på kun 36 starter.
Da Fernandez ble byttet bort i 2007, ble Bäckström Minnesota Wilds startende keeper. Han satte personlig rekord med 33 seire i NHL-sesongen 2007/08, og var førstekeeper i Minnesota Wilds tap i første runde mot Colorado Avalanche, der Colorado vant etter 6 kamper.
Plankeveien

Plankeveien brukes om særlig to tidligere veier til Oslo/Christiania fra øst. Den ene følger omtrent det som i dag er Strømsveien/Gamle Strømsvei, fra nordenden av Øyeren til Galgeberg. Den andre går gjennom Østmarka fra Kirkebygda i Enebakk via Børter og Rausjøgrenda fram til Rustadsaga og Oslo. Denne veien er ført på kommunens gule liste over verneverdige objekter.
Veiene fikk navnet på grunn av den omfattende transporten av plank til Christiania. Plankelassene skulle til bordtomtene ved munningen av Akerselva, der de ble skipet ut i Europa. Ifølge P. Chr. Asbjørnsen var det ikke noe fornøyelig bekjentskap å treffe på plankekjørerne. De sperret ofte trafikken der de kom i rekker på opptil 50 lass. På 1840-tallet kunne det ifølge Byantikvaren gå hele 1000 lass gjennom Groruddalen hver dag. Dette var en tid den mest trafikkerte vegstrekning i hele Skandinavia. Det skal ha vært over 2000 kjørere og 4-5000 hester i sving med å kjøre plank mellom Øyeren og Christiania. 
Den sørlige veien ble besørget anlagt av Karen Hofgaard, enke etter Peder Cudrio på Rustad gård. Veien går om vinteren over isen på Børtervanna og opp til Rausjø, hvor den svinger nordover mot Skjelbreia og går videre til Eriksvann, Elvåga og over til Nøklevann, Rustad gård og Rustadsaga, Østensjøvannet og ned til byen. Plankeveien ble brukt fram til Enebakkveien sto ferdig omkring 1865. Den delen som går i Marka, er ryddet og merket som skiløype. Og hver høst kan man følge «Plankemarsjen», en turmarsj som går fra Kirkebygda i Enebakk til Rausjøgrenda.
Ukhta

Ukhta (russisk: Ухта) er en industriby i Republikken Komi nordvest i Russland. Den ligger ved elva Ukhta, rundt 260 km nordøst for Syktyvkar. Innbyggertall: 103 340 (folketelling 2002), 110 548 (folketelling 1989).

Historie

Oljekilder langs elva Ukhta var kjent allerede på 1600-tallet. På midten av 1800-tallet begynte industrialisten M. K. Sidorov å bore etter olje i området. Det var en av de første oljebrønnene i Russland. Småskala oljefelt var i drift i Ukhta i 1920–1921. Landsbyen Tsjibju ble grunnlagt ved elva Ukhta i 1929, og i 1939 ble navnet endret til det nåværende Ukhta. Bosetningen fikk bystatus i 1943, da den ble tilknyttet Petsjorabanen. 
Byen ekspanderte på 1940- og 1950-tallet, mye på grunn av tvangsarbeidere, som for det meste var politiske fanger som ble sendt dit i Stalintiden i Sovjetunionen.

Økonomi og næringsliv

Ukhta ligger i Petsjorabekkenet, en viktig olje og gass-produserende region. Oljefeltene ligger like sør for byen. Noe av Ukhtas olje blir raffinert lokalt, men mesteparten blir sendt gjennom rørledninger til oljeraffinerier mellom St. Petersburg og Moskva.
Ukhta lufthavn ligger 5 km øst for byen.
Coelarthrini

Utseende

Nokså små, slanke trebukker, kroppens grunnfarge blankt svart. Hodet er firkantet sett ovenfra og omtrent så langt som bredt, med små fasettøyne. Antennene er kortere enn kroppen, de innerste leddene noe fortykkede. Pronotum er mye lengre enn bredt. Dekkvingene er slanke og parallellsidige, med gule eller oransje striper eller flekker.

Levevis

Larvene lever i død ved, mest av løvtrær.

Utbredelse

Gruppen er kjent fra Mellom-Amerika og fra Ecuador.
Truls Mørk

Bakgrunn og utdannelse

Mørk ble født i Bergen, og fikk sin første musikalske undervisning av sin far. Senere har han studert under blant andre Frans Helmerson ved Sveriges Riksradios Musikkskole, Heinrich Schiff og Natalia Schakowskaya.

Karriere

Mørk ble første skandinaviske finalist og prisvinner ved Tsjajkovskij-konkurransen i Moskva i 1982. Blant andre utmerkelser han har mottatt er førsteplass ved Cassadó-konkurransen i Firenze i 1983, UNESCO-prisen ved Eurovisions konkurranse i Bratislava samme år, 2. pris ved Naumberg-konkurransen i New York i 1986, Grammy-pris for sin innspilling av Brittens cellosuiter 1–3 i 2002, samt en rekke spellemannpriser. Høsten 1998 ble Truls Mørk utnevnt til ridder av første klasse av St. Olavs Orden.
I tillegg til solokarrieren er Mørk også en profilert kammermusiker, og blir regelmessig invitert til store kammermusikkfestivaler over hele verden. Ved siden av oboisten Gregor Zubicky, var Truls Mørk initiativtaker og kunstnerisk leder for Kammermusikkfestivalen i Stavanger fra 1991 til 2003.
Mørk er også professor ved Norges musikkhøgskole.

Instrument

Truls Mørk spiller på en Domenico Montagnana-cello (Venezia, 1723), som eies av SR-bank i Stavanger.

Sykdom

I april 2009 ble Mørk rammet av betennelse i sentralnervesystemet, antagelig forårsaket av flåttbitt han fikk i USA i 2006. Høsten 2009 uttrykte han bekymring for at han kanskje aldri mer vil kunne spille cello.
Den 9. desember 2010 gjorde han imidlertid come-back på konsertscenen i Liederhalle i Stuttgart med Radio Sinfonieorchester Stuttgart. Dirigent under denne konserten var Herbert Blomstedt.
Conor Patrick

Som produsent og bakmann

Jay & Bandidos med frontmann Jay Moreira (født 6. januar 1978) har spilt inn og gitt ut tre studioalbum med Conor Patrick som medlåtskriver og produsent. Første utgitte singel, «No more troubles» fra albumet Momento Certo regnes fremdeles som bandets mest kjente sang. Bandets siste album, Sempri Bandidos, vant prisen for beste album på CVMA (Cape Verdian Music Awards) i 2012, og albumets to singler «Obi mas un peca» og «Eli» vant henholdsvis prisene for beste hiphoplåt og beste reggaelåt. Bandet har turnert jevnlig siden 2007 og har blant annet vært «headliner»/hovedattraksjon på Gamboafestivalen i Praia (Kapp Verde), der de spilte for over 80000. Conor Patrick har vært fast synthist i bandet på deres konserter i Norge, Nederland, Portugal og Kapp Verde.

Som artist

Conor Patrick er låtskriver og sanger i soloprosjektet Conor Patrick & The Shooting Tsar Orchestra. Conor Patrick har siden 2012 opptrådt på konserter med Conor Patrick & The Shooting Tsar Orchestra, blant annet på bransjefestivalen Trondheim Calling i 2013 og 2014 og Prelarm 2013. I 2013 ble Conor Patrick tildelt Åge Aleksandersen sitt RAMP-stipend. I januar 2014 ble Conor Patrick & The Shooting Tsar Orchestra tildelt Adresseavisen sitt Kulturstipend og gjorde i den forbindelse to konserter med Trondheim Symfoniorkester.
Debutsingelen «Talk talk talk talk» ble sluppet i 2013.
Attacus lorquinii

Utseende

En meget stor (vingespenn ca. 190-220 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Arten ligner mye på atlasspinneren (Attacus atlas), men vingenes grunnfarge er dypere brun.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever på Filippinene, der den forekommer på flere av de større øyene.
Master Chief

Master Chief Petty Officer SPARTAN-117, oftest omtalt som Master Chief eller Chief) er hovedpersonen i Halo-spillene.
Master Chief er medlem i SPARTAN II – prosjektet, supersoldater som har fått militærutdanning fra de var små. Spartanene er genmodifiserte for å bli bedre soldater. De blir tildelt et nummer, som i Master Chiefs tilfelle er nummer 117. Numrene er for å understreke at de er våpen ikke soldater. Master Chiefs egentlige navn er John. Hvorfor han kun kalles Master Chief (som er en militærgrad) i Halo-trilogien er uklart. Han er en av de få overlevende spartaner. Master Chief er i Halo 2-spillet, 2,13 meter høy og veier ett halvt tonn med fullt panser.
Battle royale-spill

Battle royale-spill er en videospillsjanger som blander sammen overlevelse, utforskning og innsamling av elementer fra et overlevelsesspill med last-man-standing gameplay. Battle royale-spill utfordrer et stort antall spillere, som starter med minimaltutstyr, å lete etter våpen og rustning for å eliminere alle andre motstandere, og unngå å bli fanget utenfor et krympende trygt område. Vinneren av spillet er den siste deltakeren som er igjen. Nesten alle battle royale-spill spilles online med alt fra et titalls spillere til hundrevis av dem. Navnet på sjangeren er tatt fra den japanske filmen Battle Royale fra 2000, som presenterer en lignende «last-man-standing»-konkurranse i en krympende spillesone.
Sjangerens opprinnelse oppsto fra spillmodifikasjoner (mods) for online overlevelsesspill som Minecraft og ARMA 2 i begynnelsen av 2010-årene. Ved slutten av tiåret, ble sjangeren et kulturelt fenomen, med frittstående spill som PlayerUnknown's Battlegrounds, Fortnite Battle Royale og Apex Legends som hver har fått titalls millioner av spillere i løpet av få måneder etter sine respektive utgivelser.
Traktorspor

Traktorspor er et musikkalbum av Bonden, utgitt i 2007.
Trichiinae

Utseende

Middelsstore til store (de nordeuropeiske artene 9-30 millimeter) biller, korte og kraftige. Kroppen er hårete i alle fall på sidene. Et kjennetegn på gruppen er at dekkvingene til sammen er mye bredere enn pronotum. De dekker vanligvis ikke bakkroppsspissen.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Iviva

Utseende

Små (ca. 3 - 4 millimeter), brede, glatte og blanke, svarte bladbiller. Antennene er tynne, nesten så lange som kroppen, de ytterste leddene gule. Pronotum er rundet, mye bredere enn langt, bredest litt foran roten, innsmalnet forover fra dette. Dekkvingene er litt hvelvede med fremtredende "skuldre", svært blanke med fine punktrader eller mer jevn punktering. Bein er noe kraftige, lårene på forbeina med en skarp tann på undersiden.

Levevis

Både larvene og de voksne (imago) er planteetere.

Utbredelse

Artene lever på Ny-Guinea.
Tiigrihüpe

Tiigrihüpe (norsk: Tigersprang) er et statlig IT-prosjekt i Estland, som ble startet i 1996 av regjeringen med bevilgninger over statsbudsjettet fra 1997. Prosjektets mål var å utvikle avanserte, allmenne IT-tjenester og infrastruktur i Estland, skaffe bredbånd til alle skoler, og samtidig bygge opp estisk IT-kompetanse og -industri. Tiigrihüpe bygger blant annet på kompetansen som etter den estiske uavhengigheten fantes ved et kybernetisk institutt som lå i Tallinn i sovjetperioden.
Prosjektet utviklet også rutiner og teknologi for anti-hacking-oppdrag, og i 2007 bidro dette til at NATO opprettet et anti-cyber-krigføringssenter i Tallinn – NATO Cooperative Cyber Defence Centre of Excellence. Estland har også satset mye på digitalt tilgjengelige offentlige tjenester og saksbehandling.
Prosjektet ga også delfinansiering til oppbygging av den digitale encyklopedien Estonica, som drives av Eesti Instituut (Det estiske institutt).
Rover (romfart)

En rover er innen romfarten en bemannet eller ubemannet motorisert landfarkost som benyttes til å utforske fremmede himmellegemer. Hittil har rovere blitt sendt til Månen og Mars av USA, Sovjetunionen og Kina.
Den første roveren var den sovjetiske Lunokhod 1 som ble sendt til Månen i 1970. Lunokhod 2 landet på månen i 1973. Amerikanske NASA sendte rovere med de bemannede romferdene Apollo 15 i 1971 og Apollo 16 og Apollo 17, begge i 1972. NASA fokuserte senere på Mars i stedet. I 1997 landet roveren Sojourner – en del av Mars Pathfinder-prosjektet – på Mars. Senere har NASA sendt roverne Spirit og Opportunity (1994) og Curiosity (2012) til den samme planeten.
14. desember 2013 landet den kinesiske roveren Yutu på Månen. Roveren inngår i programmet Chang'e 3.
Syngeneschiza

Utbredelse

Slekten er utbredt i det sørlige Afrika.
Den østerrikske utlandstjenesten

Den østerrikske utlandstjenesten er et alternativ til den østerrikske siviltjenesten og varer i 12 måneder. Den kan bli avtjent innenfor områdene Gedenkdienst (minnetjeneste), Sozialdienst (sosialtjeneste) og Friedensdienst (fredstjeneste).
Utlandstjenesten ligner den tyske Anderen Dienst im Ausland. Politikkvitenskapsmann Andreas Maislinger fra Innsbruck fikk idéen fra Aktion Sühnezeichen/Friedensdienste. Den første østerrikske siviltjeneren kunne tiltre minnetjenesten sin i museet Auschwitz-Birkenau den 1. september 1992.

Gedenkdienst

Minnetjenesten er opptatt av ofrene for nasjonalsosalisme. Minnetjenester jobber på holocaustminnesteder som museer og forskningsinstitusjoner, for eksempel Simon Wiesenthal Center eller Yad Vashem.

Sozialdienst

Sosialtjenestedeltakere arbeider i prosjekter som fremmer den økonomiske og sosiale utvikling til et bestemt land. De som tar sosialtjeneste jobber for eksempel med barn som må leve på gata eller på prosjekter for forbedring av drikkevannforsyningen i utviklingsland.

Friedensdienst

Fredstjenestedeltakere er opptatt med tiltak som nytter veien til eller sikringen av fred i sammenheng med væpnet konflikter. De jobber for eksempel i Israel hvor de organiserer arbeidsgrupper rundt felles initiativer fra konfliktpartene.

Finansiering

Den østerrikske republikken stiller enhver utlandstjenesteforening et viss budsjett til rådighet. Et beløp fra 10 000 euro blir regnet for hver utlandstjener. På grunn av denne begrensete økonomien er det ikke mulig for alle interesserte å avtjene en utlandstjeneste.
Austrian Memorial Holocaust Award (AHMA) er en utmerkelse innstiftet av den østerrikske organisasjonen Österreichischer Auslandsdienst. Prisen ble opprettet og første gang utdelt i 2006 og skal hvert år tildeles en person som særlig har bidrag til minnet om holocaust.
Siden 1992 har unge østerrikere avtjent «minnetjenesten» (noenlunde tilsvarende den norske siviltjenesten) sin i Argentina, Belgia, Kina, Tyskland, England, Frankrike, Israel, Italia, Litauen, Nederland, Polen, Tsjekkia, Ukraina, Ungarn og USA. På den måten viser unge østerrikere på mange steder i verden ansvar og avsky for forbrytelser som ble begått av østerrikske nasjonalsosialister.
Analog (programvare)

Analog er et gratis og åpent web-analyseverktøy som er tilgjengelig for nesten alle typer operativsystem, inkludert Microsoft Windows, Mac OS, Linux, BSD og et stort utvalg forskjellige UNIX-varianter.
Analog gir støtte for analysering av en webservers logger, slik at data lettere kan leses og forstås. Trafikkmønsteret kan deles inn i timer, dager, måneder og år, og man kan enkelt få oversikt over brukerens operativsystem og nettlesere. Analog er svært hurtig og fleksibelt, en test viser at den kan analysere over 2 millioner logglinjer på rundt 15 sekunder på et moderne x86-system.
Som analyseverktøy kan Analog være et alternativ til Webalizer og AWStats, men Analog bruker enklere grafikk, hovedsakelig bare kakediagram og streker. I tillegg er Analog enkel å modifisere igjennom konfigurasjonsfiler, og det analyserte materialet kan presenteres enten i webformat eller via e-post. Ved å bruke tilleggsprogramvare kan man også forskjønne webpresentasjonen, eller til og med også analysere andre typer loggfiler, som mail-logger.
Analog finnes i totalt 32 språk.
Resonatorgitar

Resonatorgitarer er en videreutvikling av den akustiske gitaren, og blant annet et resultat av behovet for en gitar som laget mer lyd på en tid hvor det ikke var aktuelt å forsterke den elektrisk. Gitartypen begynte å få fotfeste i brassband på 20- og 30-tallet, og ble etter hvert et vanlig instrument innen bluegrass og blues.

Beskrivelse

Lyden lages ved at lokket, gitarens soundboard, er byttet ut med metallkjegler som mottar vibrasjoner fra broen, og sender den tilbake forsterket og med en umiskjennelig klang som er lagt til av metallet. Gitaren produseres som square neck og round neck, hvor førstnevnte er formet for å ligge i fanget mens man spiller (lap style), og den runde halsen er formet for vanlig spilling. På begge typene er det også vanlig å heve strengene slik at man kan bruke en teknikk som slide, som gir en glissandoeffekt som er typisk for typisk for gitartypen.
Dobrogitarer er opprinnelig et bestemt merke, men har hatt så store markedsandeler at «dobrogitar» i dagligtale er synonymt med resonatorgitar.
Bjørn's Beste

Bjørn's Beste er det syvende albumet til Bjørn Eidsvåg og hans første samleplate. Det ble utgitt på Kirkelig Kulturverksted i 1985 og inneholdt de beste låtene fra alle platene hans bortsatt fra debutalbumet Inn for landing. Som nytt spor på albumet finner vi Melodi Grand Prix-låten «Gammal drøm» fra 1985, en låt som har vist seg å overleve tidens tann. Bjørn Eidsvåg sier på sitt samlealbum fra 2009 at «Gammal drøm» var en spesialsydd ballade til Grand Prix.
Eryphanis

Utseende

Store sommerfugler med brede, avrundede vinger som er meget store sammenlignet med kroppen. Artene ligner mye på slekten Caligo men er litt mindre og spinklere enn disse. Vingenes overside har mørkbrun grunnfarge, med mer eller mindre utbredte, blåfiolette felter. Undersiden er, som vanlig hos uglesommerfugler, brun med fine, mørke tverrstreker (vatring) og noen store, runde flekker. Forvingens ytterkant er gjerne en tanke innbuktet.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på gress og palmer. De voksne sommerfuglene blir tiltrukket til gjærende frukt.
Neknominate

Neknominate, også kjent som neck and nominate, neknomination eller neck nomination, er en online drikkelek. Opprinnelig krevde spillet at deltagerne filmet seg selv mens de drakk en pint med alkohol, vanligvis øl i en slurk, for deretter å laste opp videoen på nettet. Deltageren nominerer deretter to andre, dog i det senere har tre vært vanlig. Den nominerte personen må fullføre oppgaven innen 24 timer. Mens spillet har spredt seg har det eskalert ved at nominerte har utført mer ekstreme oppgaver som å drikke mer potente drikker eller utføre farligere aktiviteter gjennom drikkingen eller rett før eller etter konsumet av alkoholen. Den britiske tabloiden Metro har meldt at minst fem mennesker har mistet livet pga. denne drikkeleken i Storbritannia og Irland.

Opprinnelse

Neknominate sies ofte at har sin opprinnelse i Perth i Australia, men opprinnelsen kommer fra en video postet på Facebook av Ross Samson, en irsk rugby-stjerne.

Adaptsjon

Neknominate har blitt endret av noen, og da særlig i Sør-Afrika fra en drikkelek til en lek der målet er å utføre en tilfeldig godhetshandling for andre.

Kritikk

Spillet har vært kritisert for farene det utsetter deltagerne for. I Irland har gruppen Mature Enjoyment of Alcohol in Society uttrykt bekymring over at å poste slike videoer kan «appeal to and be taken up by vulnerable younger drinkers». Alcohol Action Ireland viste også bekymring rundt spillet.
Paoliida

Utseende

Gruppen er definert ut fra vingenes årenett. For- og bakvingene var nokså like, men forvingene noe bredere ved roten.

Fossiler

Gruppen er kjent fra Karbon og Perm, fra Nord-Amerika, Storbritannia, Tsjekkia, Russland og Mongolia.
Melodi Grand Prix 1986

Sendingen

For første gang ble konkurransen flyttet ut av Oslo. Valget falt på Stavanger, byen som hadde tapt for Bergen i kampen om å få huse den internasjonale finalen samme år. NRK la ned store ressurser i finalen og lovet at den skulle sette «tidligere finaler i skyggen». Finalen ble arrangert foran 4000 tilskuere i Stavanger idrettshall, tilknyttet Stavanger Forum lørdag 22. mars. Jarl Goli var programleder.
Ti sanger deltok, og fem av dem var plukket ut fra 750 innsendte bidrag i NRKs åpne konkurranse. De fem siste var invitert av NRK. Utvelgelsesjuryen besto av Ellen Nikolaysen, Fred Nøddelund og Jens Wendelboe. Finalistene ble akkompagnert av et 15-mannsorkester under ledelse av Fred Nøddelund. Koret besto av Kari Gjærum, Frank Ådahl, Sigvart Dagsland og Kari Iveland.
Anita Skorgan og Jahn Teigen sto for pauseinnslaget, der de framførte et utdrag av rockeoperaen «Boheme 86».
Sju juryer stemte på de ti sangene, og det ble raskt en tvekamp mellom forhåndsfavorittene «Inkululeko» og «Romeo». Til slutt vant «Romeo» komfortabelt og ble Norges bidrag i Eurovision Song Contest på hjemmebane.

Hendelser

På forhånd var Jørn Hoel og Ketil Stokkan favorittene til å vinne, med bysbarn Mia Gundersen, Alex og Creation som outsidere. Sistnevnte brukte også fyrverkeri på scenen, noe som var første gang i Melodi Grand Prix-sammenheng, også Frank Aleksandersen brukte fyrverkeri. Flere av artistene brukte også røyk på scenen, også det for første gang i Melodi Grand Prix.
Ketil Stokkan hadde med seg Jonny Nymoen og Olav Klingen fra Great Garlic Girls på scenen. Det var første gang dragartister deltok i Melodi Grand Prix.
Flere medier roset også NRK for den storslagne sendingen fra Stavanger. Alex var skuffet over at «Fri» kom nest sist og mente juryene stemte partisk og diskriminerte henne fordi hun var polsk. Dagen etter finalen fløy VG vinnerne til Bergen for at de skulle få ta Grieghallen i nærmere øyesyn. Fotograferingen tok så lang tid at Great Garlic Girls mistet flyet til København og dermed måtte avlyse et show der.
Vinnermelodien ble ingen stor salgssuksess. «Romeo» lå fire uker på VG-lista med femteplass som beste notering. Albumet Romeo solgte kun 7500 eksemplarer, og plateselskapet Slagerfabrikken tapte rundt 750 000 kroner. Selskapets Audun Tylden innrømmet at de forregnet seg: «Vi trodde vi skulle få mer igjen efter alle pengene og all innsatsen vi la ned i Bergen. Det har aldri skjedd at en norsk Grand Prix-artist har solgt så dårlig.» sa Tylden.
Derimot fikk sølvvinneren, Jørn Hoel, sitt nasjonale gjennombrudd med sin «Inkululeko». Året etter ga han ut plata Varme ut av is, og han ble Årets spellemann under Spellemannprisen 1987.
Satan

Satan (שָׂטָן, på standard hebraisk Satan, gresk latin Sátanas, arameisk שִׂטְנָא, som betyr «motstander») er en engel, demon eller en undergud i mange religioner. Satan spiller flere roller i Den hebraiske Bibelen (Det gamle testamente) og i Det nye testamente. I den hebraiske bibelen kan man lese at Satan tviler på menneskers ulastelighet mot Gud, og utsetter dem derfor for prøver, for eksempel prøven i Jobs bok. I Det nye testamente er Satan portrettert som en ond, opprørsk demon som er Guds og menneskehetens fiende.